આ અંગે મળતી માહિતી અનુસાર સુરત રેન્જ આઈ.જીની આર.આર.સેલની ટીમને બાતમી મળી હતી કે સુરત જિલ્લાના માંગરોળ તાલુકાનાં કોસંબા ગામે ઓમ ટ્રેડર્સ નામની ફેક્ટરીમાં બિન અધિકૃત રીતે ગુટખા બનાવવાનું કામ ચાલી રહ્યું છે. બાતમીના આધારે પોલીસે દરોડા પાડતા સ્થળ ઉપરથી નઇમ અબ્દુલ સમથ (રહે,કાસતગામ તા-જી-ભરુચ) નાઓ પકડાય ગયા હતા. તેમણે પોલીસને જણાવ્યુ હતું કોસંબાના પપ્પુભાઈ નામના વ્યક્તિ કે.કે.સ્ટાર નામના ગુટખા બનાવડાવે છે. અને તે આ ફેક્ટરીમાં મેનેજર તરીકે કામ કરે છે. ગુટખા બનાવવા માટે કોઈ પરમિટ કે આધાર પુરાવા મળી આવ્યા ન હતા. પોલીસે સ્થળ ઉપરથી ચાર મોટા મશીન જેની કિંમત 40 હજાર ગુટખાના પાઉચ 16 નંગ જેની કિંમત રૂ. 1600, 7 બેગ જેની કિંમત રૂ, 13,120 તેમજ ગુટખા માટેના રો મટિરિયલ્સ અને અન્ય સાધન સામગ્રી મળી પોલીસે સ્થળ ઉપરથી 7,99,598 નો મુદ્દામાલ કબ્જે કર્યો હતો. આ ઉપરાંત પોલીસને સ્થળ ઉપરથી 18 મજૂરો પણ મળી આવતા તેમના નિવેદન લીધા હતા.